Arvo Kivikas

Arvo Kivikas (sündinud 11. augustil 1950 Suure-Jaanis) on eesti orienteeruja ja ettevõtja. Lõpetas 1968. aastal C. R. Jakobsoni nimelise Viljandi 1. Keskkooli 1973. aastal Tartu Riikliku Ülikooli rakendusmatemaatika eriala, kaitses diplomitöö "Valguskiire nõrgenemine Maa atmosfääris" (juhendajad dotsent Ene-Margit Tiit ja Enn Saar). Töötas aastatel 1973–1984 Eesti Teaduste Akadeemia Astrofüüsika ja Atmosfäärifüüsika Instituudis, 1984–1989 Küberneetika Instituudis. Aastast 1989 on Arvo Kivikas ettevõtja, olles samal aastal asutatud Eesti-Rootsi ühisettevõtte Ilves&Sport&Motion direktor. 1992. aastal asutas Tartus spordi- ja vabaajarõivaid tootva AS Ilves-Extra. 2002. aastal töötas õmblusettevõttes enam kui 450 inimest. 2009. aastal koondas Ilves-Extra korraga 86 inimest. 2010. aastal asutas Arvo Kivikas koos OÜ Pakpoord tegevjuhi sakslase Gerhard Eberlega OÜ Quality Label Manufacturing ja viis osa Ilves-Extra tootmisest üle Vietnamisse. 2014. aasta seisuga töötas ettevõttes 80 inimest ja Arvo Kivikas oli ettevõtte juhatuse esimees. 2016 lõpetas Ilves-Extra tegevuse pankrot. Aastatel 1968–1985 võitis orienteerumise Eesti meistrivõistlustel kokku 52 medalit – orienteerumisjooksus 15 kulda, 15 hõbedat ja 9 pronksi ning suusaorienteerumises 4 kulda, 5 hõbedat ja 4 pronksi. NSV Liidu meistrivõistlustel orienteerumisjooksus võitis Eesti teatemeeskonna koosseisus kulla 1981. aastal (meeskonnas Arvo Kivikas, Nikolai Järveoja ja Johannes Tasa) ja 1982. aastal (meeskonnas Kalle Luuk, Arvo Kivikas, Nikolai Järveoja ja Johannes Tasa). Arvo Kivikas oli 1978. aastal Eesti esimese orienteerumisklubi ja NSV Liidu esimese spetsialiseerunud spordiklubi Ilves asutajaliige. Ta on mitmepäevajooksu Ilvesteade algataja ja paljukordne korraldaja. Rogainis võitnud meessuperveteranide klassis koos Johannes Tasaga MMil kulla (2008), 3 hõbedat (2010, 2012, 2014) ja pronksi (2013) ning meesultraveteranide klassis koos Tõnu Nurmega hõbeda (2015), EMil koos Johannes Tasaga 2 kulda (2010, 2012), 2 hõbedat (2007, 2011) ja pronksi (2013). Ta on 1997. aastast Eesti Reservohvitseride Kogu liige, samuti on ta Eesti Rõiva- ja Tekstiililiidu volikogu liige. 1970 meistersportlane orienteerumises 1981 spordiühingu Kalev auliige 2002 Tartu medal 2002 Eesti Kaubandus-Tööstuskoja I klassi aumärk 2006 Valgetähe IV klassi teenetemärk 2023 Eesti Orienteerumisliidu teenetemärk Arvo Kivika tütar Kaari Simson oli aastatel 2011–2015 Playtechi Eesti haru juht. Arvo Kivika vanaonu oli kirjanik Albert Kivikas. "E-kataloog ESTER - Diplomitööd". Tartu linnalt tunnustusavalduse saanud isikud. Arvo Kivikas, Tartu medali kavaler "Mikk Salu. Arvo Kivikas: keegi sind niisama targaks ei tee. Postimees, 15.03.2011". Originaali arhiivikoopia seisuga 2.04.2015. Vaadatud 12.01.2015. Kristiina Kruuse. Ilves-Extra kosus muutuste toel. Postimees. 10.02.2012 "Väinu Rozental. Arvo Kivikas: rõivatööstuses ei olda enam hiinlastega rahul ja sihitakse Vietnamit. Äripäev. 07.11.2011". Originaali arhiivikoopia seisuga 2.04.2015. Vaadatud 12.01.2015. Rasmus Rekand. Ilves-Extras palutakse paukuvat pakast. Tartu Ekspress. 07.11.2014 Risto Mets. Kohus kuulutas välja AS Ilves-Extra pankroti. Tartu Postimees. 12.05.2016 ESBL sporditulemused. Arvo Kivikas[alaline kõdulink] Eesti spordi biograafiline leksikon. Arvo Kivikas Eesti Rõiva- ja Tekstiililiit. Volikogu Eesti riiklike teenetemärkide kavaleride andmebaas presidendi kantselei kodulehel (president.ee). Rahvusarhiivi fotode andmebaas. Toomas Aring. XII jüriöö jooksust osavõtja TRÜ võistkonna ankrumees Arvo Kivikas Spordilehe auhinna Kalevipojaga Nimed olümpiavormil ehk Ilvese peidetud bränd. Director. Detsember 2002 Arvo Kivikas: käin meelsasti jalgsi tööl, mis nakatab teisigi. Eesti Päevaleht, 3.12.2007 Mikk Salu. Arvo Kivikas: keegi sind niisama targaks ei tee. Postimees, 15.03.2011 Arvo Kivikas: investeerin firmasse ja lastesse. Äripäev, 9.01.2013 Ilves-Extra juht: olümpiariiete tegemine on eelkõige reklaam. e24.ee, 10.11.2013